บริษัท การบินไทย จำกัด (มหาชน) ได้รับอนุญาตให้ทำการบินเส้นทางบินผ่านสาธารณรัฐประชาชนจีน โดยไม่บินผ่านน่านฟ้าปากีสถานเพื่อทำการบินไปยังยุโรป
บริษัท การบินไทย จำกัด (มหาชน) ได้รับอนุญาตให้ทำการบินเส้นทางบินผ่านสาธารณรัฐประชาชนจีน โดยไม่บินผ่านน่านฟ้าปากีสถานเพื่อทำการบินไปยังยุโรป เพื่อความปลอดภัยของผู้โดยสาร เรืออากาศเอกปรารถนา พัฒนศิริ ผู้อำนวยการใหญ่ฝ่ายความปลอดภัย ความมั่นคงและมาตรฐานการบิน บริษัท การบินไทย จำกัด (มหาชน)  เปิดเผยว่า เพื่อความปลอดภัยสูงสุดในการปฏิบัติการบิน ขณะนี้บริษัทการบินไทย ขออนุญาตใช้เส้นทางบินผ่านสาธารณรัฐประชาชนจีน โดยไม่บินผ่านน่านฟ้าปากีสถาน โดยในวันนี้ (28 กุมภาพันธ์ 2562) บริษัทการบินไทย จะทำการบินเที่ยวบินขาไปในเส้นทางกรุงเทพฯ - ยุโรป ตามตารางการบินปกติ ได้แก่ เที่ยวบินที่ ทีจี 974 เส้นทางกรุงเทพฯ - มอสโก ซึ่งล่าช้ากว่ากำหนดการบินตามตารางการบินปกติ /เที่ยวบินที่ ทีจี 916 เส้นทางกรุงเทพฯ – ลอนดอน  /เที่ยวบินที่ ทีจี 922 เส้นทางกรุงเทพฯ – แฟรงก์เฟิร์ต /เที่ยวบินที่ ทีจี 962 เส้นทางกรุงเทพฯ – สตอกโฮล์ม /เที่ยวบินที่ ทีจี 920 เส้นทางกรุงเทพฯ – แฟรงก์เฟิร์ต รวมทั้งเที่ยวบินที่ระบุวันเดินทางบนบัตรโดยสารเป็นวันที่ 1 มีนาคม 2562 อีก 10 เที่ยวบิน ได้แก่ -เที่ยวบินที่ ทีจี 910 เส้นทางกรุงเทพฯ - ลอนดอน  -เที่ยวบินที่ ทีจี 924 เส้นทางกรุงเทพฯ – มิวนิก -เที่ยวบินที่ ทีจี 930 เส้นทางกรุงเทพฯ – ปารีส -เที่ยวบินที่ ทีจี 934 เส้นทางกรุงเทพฯ – บรัสเซลส์ -เที่ยวบินที่ ทีจี 944 เส้นทางกรุงเทพฯ – มิลาน -เที่ยวบินที่ ทีจี 936 เส้นทางกรุงเทพฯ – เวียนนา -เที่ยวบินที่ ทีจี 960 เส้นทางกรุงเทพฯ – สตอกโฮล์ม -เที่ยวบินที่ ทีจี 970 เส้นทางกรุงเทพฯ – ซูริก -เที่ยวบินที่ ทีจี 950 เส้นทางกรุงเทพฯ – โคเปนเฮเกน -เที่ยวบินที่ ทีจี 954 เส้นทางกรุงเทพฯ – ออสโลทั้งนี้ บริษัทฯ จะทำการบินเที่ยวบินที่ ทีจี 507 และทีจี 508 เส้นทางกรุงเทพฯ - มัสกัต ของวันที่ 28 กุมภาพันธ์ 2562 โดยปรับเส้นทางบินไม่แวะการาจี และมีความจำเป็นต้องยกเลิกเที่ยวบินที่ ทีจี 345 และทีจี 346 เส้นทางกรุงเทพฯ - ละฮอร์ (ไป - กลับ) ของวันที่ 28 กุมภาพันธ์ 2562 โดยจะดำเนินการดูแลผู้โดยสารตามมาตรฐานสากล โดยผู้โดยสารที่ถือบัตรโดยสารในเส้นทางที่บริษัทฯ ยกเลิก บริษัทฯ ได้ยกเว้นค่าธรรมเนียมสำหรับการเปลี่ยนแปลงบัตรโดยสารเส้นทางที่ได้รับผลกระทบดังกล่าว โดยจะเป็นไปตามเงื่อนไขที่บริษัทฯ กำหนด